cyanic-selkie/wikianc huggingface dataset:
Phoronix
Phoronix er en teknologisk internettside som behandler utviklingen av Linuxkjernen, gjennomgang av produkter, intervjuer og nyheter om fri og åpen kildekode ved å overvåke Linux kernel mailing list.
Phoronix ble opprettet 5. juni 2004 av Michael Larabel, som er dens nåværende eier og redaktør.
Harry James
Harry James (født Harry Haag James 15. mars 1916 i Albany, Georgia, død 5. juli 1983 i Las Vegas, Nevada) var en amerikansk trompetist og storbandleder. Men økonomisk støtte fra Benny Goodman, debuterte han som storbandleder i januar 1939 med bandet Harry James and His Music Makers.
I 1939 skriver han kontrakt med Frank Sinatra, som blir vokalist for Harry James and His Music Makers. James foreslår at Sinatra, som da var helt i begynnelsen av sin karriere, bytter navn til Frankie Satin, noe Sinatra nekter å gjøre. Samarbeidet varer i syv måneder, da Sinatra ble vokalist for Tommy Dorsey.
Fra 1947 til sin død var han bandleder for Harry James Orchestra, og gjennomførte sin siste konsert bare noen dager før sin død. Han døde av lymfekreft i Las Vegas, 5. juli 1983.
Johann Wolf
Johann Wolf (født 26. mai 1765 i Nürnberg, død 16. februar 1824) var en tysk naturhistoriker og ornitolog.
Han var medlem av det tyske vitenskapsakademiet Leopoldina.
EM i rytmisk gymnastikk 2016
EM i rytmisk gymnastikk 2016 (europamesterskapet i rytmisk gymnastikk) ble arrangert i Holon i Israel i 2016.
Leonel Manzano
Leonel Manzano (født 12. september 1984 i Dolores Hidalgo i Guanajuato) er en meksikanskfødt mellomdistanseløper som nå representerer USA, som fikk sølv på 1500 meter ved sommer-OL 2012.
Kong Christian Xs erindringsmedalje for deltakelse i krigen 1940–45
Bakgrunn
Kong Christian Xs erindringsmedalje for deltakelse i krigen 1940–45 ble innstiftet 3. mai 1946 av kong Christian X. Innstilling fra utenriksminister Gustav Rasmussen lå til grunn for vedtaket. Medaljen skulle belønne dansker som hadde meldte seg til krigstjeneste i de alliertes væpnede styrker eller i støtteorganisasjoner.
Leonel Manzano
Bakgrunn
Manzano ble født i Dolores Hidalgo, sentralt i Mexico, men familien flyttet til Texas i USA da han var fire år gammel. Der vokste han opp i Granite Shoals, som ligger midt i Texas, og gikk ved Marble Falls High School. Der vant han ni Texas 4A-mesterskap i friidrett og terrengløp. Senere gikk han til University of Texas, der han ble NCAA-mester fire ganger; på 1500 meter utendørs i 2005 og 2008, og på en mile innendørs i 2005 og 2007. I 2008 ble han kåret til USTFCCCA Athlete of the Year.
Kong Christian Xs erindringsmedalje for deltakelse i krigen 1940–45
Utforming
Kong Christian Xs erindringsmedalje for deltakelse i krigen 1940–45 er i sølv og har en diameter på 31 mm. På avers bærer den kong Christian Xs høyrevendte portrett. Omskriften lyder «CHRISTIAN X • MIN GUD • MIT LAND • MIN ÆRE •». Reversen har innskriften «FOR / DELTAGELSE / I ALLIERET / KRIGSTJENESTE / 1940-45» over fem linjer. Medaljen er utstyrt med kongekrone.
Leonel Manzano
Bakgrunn
Han har statsborgerskap fra både Mexico og USA.
Karriere på nasjonalt nivå
Ved USA-mesterskapet utendørs har han mange gode plasseringer på 1500 meter:
Kong Christian Xs erindringsmedalje for deltakelse i krigen 1940–45
Utforming
Medaljen er opphengt i et rødt bånd med fire smale hvite striper. For herrer ble det benyttet pentagonalt bånd, for kvinner bånd utformet som en sløyfe.
Leonel Manzano
Karriere på nasjonalt nivå
Også innendørs har han oppnådd gode resultater:
Kong Christian Xs erindringsmedalje for deltakelse i krigen 1940–45
Tildeling
Kong Christian Xs erindringsmedalje for deltakelse i krigen 1940–45 ble tildelt dansker som meldte seg som frivillige til alliert krigstjeneste etter den tyske okkupasjonen av Danmark. Det var et vilkår at mottakeren hadde et godt rykte. Medaljen kunne tildeles post mortem og ble da overlatt nærmeste pårørende. Tildeling fant sted ved kongelig resolusjon etter innstilling fra utenriksministeren.
Leonel Manzano
Karriere på internasjonalt nivå
Tre uker etter sitt siste collegestevne kvalifiserte han seg til sommer-OL 2008, ved å komme på andreplass ved USAs uttakningsstevne (United States Olympic Trials). I OL kom han til semifinalen, men ble der slått ut med 11.-plass i sin semifinale.
Kong Christian Xs erindringsmedalje for deltakelse i krigen 1940–45
Tildeling
Det ble utdelt 905 medaljer, omkring 10 % av disse til kvinner.
Kaj Birksted, Anders Lassen, John Christmas Møller, C. M. Rottbøl, Carl Johan Bruhn, Jens Henning Fisker Hansen, Flemming Juncker, Jens Lillelund, Ole Lippmann og Svend Truelsen var blant mottakerne.
Leonel Manzano
Karriere på internasjonalt nivå
Hans internasjonale gjennombrudd kom i 2009-sesongen, der han nådde finalen på 1500 meter ved VM i friidrett 2009. Han vant løpene ved Reebok Grand Prix in New York og British Grand Prix, og kom på andreplass ved IAAF World Athletics Final, London Grand Prix og Rieti Meeting.
I 2010 deltok han i Diamond League, der han sanket 6 Diamond League-poeng gjennom sesongen, og kom på tredjeplass totalt på 1500 meter. I løpet av en treukersperiode i slutten av august satte han ny personlig rekord på både en mile (3:50,64), 800 meter (1:44,56) og 1500 meter (3:32,37). Han ble tatt ut til å representere Amerika ved Verdenscupen i friidrett, der han fikk bronse, bak Amine Laâlou og Mekonnen Gebremedhin. 2011-sesongen var preget av skader, og ga ingen internasjonale plasseringer.
Manzano var skadefri igjen i 2012, og vant 1500 meter både ved USA-mesterskapet i friidrett innendørs og USAs OL-uttak, som også telte som USA-mesterskapet i friidrett utendørs. Med det ble han tatt ut til sommer-OL 2012 i London. Der løp han på sesongbestenotering i finalen, med tiden 3:34,79, og fikk med det andreplass bak Taoufik Makhloufi. Han bar både det meksikanske flagget og USAs flagg da han løp æresrunden sin i OL.
John Vinther
John Vinther (født 24. oktober 1965 i København) er en dansk advokat, forretningsmann og konservativ politiker.
Han vokste opp i Ishøj, tok studentereksamen ved statsgymnaset (statsskolen) i Vallensbæk i 1984, og juridisk embedseksamen ved Københavns Universitet i 1990. Vinther var fullmektig i Advokatfirmaet Peter Rud & Partnere 1991–1995, advokat i samme firma 1995–1997, deretter i Advokatfirmaet Kim Bonde i København 1997–2002. Han har særlig arbeidet med kontrakter, forsikring, eiendom og bedriftsrådgivning. Vinther var administrasjonssjef i boligbyggeselskapet JM Danmark 2002–2013. I 2014 ble han sjefjurist i eiendomsselskapet Carlsberg Byen, som utvikler de tidligere bryggeriområdene.
Vinther meldte seg inn i Konservativ Ungdom i 1981, og satt som formann i KU i Københavns amt 1985–1987 og medlem av KUs hovedstyre i samme periode. Vinther var valgt til Folketinget fra Glostrup krets i Københavns amtskrets 1990–1998, deretter fra Lyngby-Søllerød krets 2000–2001, etter at Jens Heimburger nedla sitt mandat. Vinther ble ikke gjenvalgt i 2001, da Charlotte Dyremose fikk flere personlige stemmer.
Leylane De Castro Moura
Leylane de Castro dos Santos Moura (født 7. mars 1994) er en brasiliansk funksjonshemmet friidrettsutøver, som konkurrerer i klasse F33, som er en klasse for sittende utøvere i friidrett.
Idrettskarriere
Moura deltok i Parapanamerikanske leker 2019 i Peru, der hun fikk sølv i kulestøt, bak Nhora Alicia Medina fra Colombia, og med Wendis Mejias Viloria fra Venezuela på tredjeplass
Regan Lamble
Regan Lamble (født 14. oktober 1991) er en australsk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 17 på 20 kilometer kappgang.
Callum McManaman
Callum Henry McManaman (født 25. april 1991) er en engelsk fotballspiller som fra den 30. juni 2022 er klubbløs.
Han har tidligere spilt for Wigan Athletic og vært på utlån til Blackpool. Han ble tatt ut til Englands U-20 tropp til U-20 VM i 2011. Hans største bragd var når han var med på å vinne FA-cupfinalen 1–0 mot Manchester City den 11. mai 2013. Han ble også kåret til banens beste spiller. McManaman er en fjern slektning av den tidligere profesjonelle fotballspilleren Steve McManaman.
I slutten av januar 2015 meldte McManaman overgang fra Wigan Athletic til West Bromwich Albion i en overgangssum verdt £4,75 millioner pund.
Try
Try AS er et norsk, frittstående reklamebyrå som ble startet i 1998 av Kjetil Dyrendahl Try og Einar Fjøsne. TRY er landets største reklamebyrå målt i omsetning.
Byrået har i tillegg til reklame, utviklet seg til å bli et kommunikasjons-konsern med flere datterselskaper innenfor teknologi, PR/rådgivning, design og mediaformidling og har i 2021 en omsetning på ca 1 milliard kroner og ca. 350 medarbeidere.
I undersøkelsen «Byråprofil» som gjennomføres årlig av Kantar, (tidligereTNS Gallup) for Kampanje ble Try kåret til «Årets reklamebyrå» i Norge for 19. gang på rad. Try ble samtidig kåret til «Årets byrå 2021» i en rangering hvor også PR- og mediebyråer var med.
16. september 2021 meddelte en pressemelding at Ferd kjøpte 60% av aksjene i Try.
Rory Storm
Rory Storm (født som Alan Caldwell 21. september 1938 i Liverpool, død 28. september 1972 i Liverpool) var en britisk sanger og musiker. Storm var sanger og leder av bandet «Rory Storm and The Hurricanes», et band som sammen med Cass and the Cassanovas og etter hvert The Beatles var dominerende i Liverpool og Hamburg i slutten av 1950-tallet og begynnelsen av 1960-tallet. Bandet er mest kjent fordi trommeslageren var en viss Richard Starkey. Han ble med til august 1962, da han ble vervet av The Beatles, noe Storm tok med ro.
I motsetning til The Beatles og Gerry and the Pacemakers, ble det aldri noen platekontrakt på Rory Storm and The Hurricanes. Etter hvert sluttet han i bandet og flyttet hjem til Liverpool. Den 27. september 1972 pådro Storm seg av lungebetennelse og tok ved en feiltakelse en overdose med sovepiller. Neste dag ble han og moren funnet døde, sannsynligvis etter at moren hadde tatt sitt eget liv da hun fant sønnen død.
WRUL (kortbølgeradiostasjon)
WNYW (Radio New York Worldwide) var en amerikansk kortbølgekringkaster, som sendte fra Scituate i Massachusetts. Under den andre verdenskrigen var dens kallesignal WRUL. Utover 1960-tallet var storhetstiden over. Den 20. oktober 1973 anskaffet Family Stations, Inc. seg stasjonen for å bli en del av selskapets nettverk av radiostasjoner og endret dets kallesignalbokstaver til WYFR. Family Stations flyttet etter hvert senderen til Okeechobee i Florida. Senderen i Scituate fortsatte å sende fram til 16. november 1979 da den ble stengt av for siste gang.
Opprettelse
Den 15. oktober 1927 ble Walter Lemmon (1896-1971), en radioingeniør som hadde arbeidet for IBM, gitt bevilgning til den første radiolisens for kortbølger i USA. Han begynte å eksperimentere med kortbølgestasjonen W1XAL i Boston i Massachusetts. I 1935 begynte stasjonen å sende ikke-kommersiell, pedagogiske og kulturelle programmer. Støttet av veldedige organisasjoner, blant annet Rockefeller-stiftelsen, ble den drevet uten profitthensyn. Walter Lemmon ønsket å nå bredest mulig ut; han solgte sendetid til religiøse misjonærgrupper, og hadde sendinger i åtte ulike språk. Han tilbød til og med slik trivielle programmer som å samle på frimerker på norsk språk.
Sanja Radosavljević
Sanja Radosavljević (født 15. januar 1994 i Pančevo) er en serbisk håndballspiller, som spiller for den slovenske klubben og det serbiske landslaget.
Skråfjorden
Det ligger mange holmer og skjær i hele fjorden. De største av disse er Grimstadøya, som markerer den sørlige grensen til Eidsfjorden, Tørhoggøyene, som markerer den sørlige grensen til Morkafjorden, Lysøya og Madsøya. Ved Madsøya går viken Strumpen inn nordover, mellom Morkafjorden og Eidsfjorden. Nord for Tørrhoggøyene går Tørrhoggvågen nordvestover til Ratvika.
Sanja Radosavljević
Radosavljević fikk sin mesterskapsdebut under Håndball-VM 2015.
Tigerstaden (TV-serie)
Tigerstaden er en norsk dokusåpe som gikk på TV 2 Bliss fra 2012 til 2013. Serien fulgte hverdagen til modellene Linni Meister, Therese Haugsnes, Mari Haugersveen og Carina Dahl.
Deltaspiopsis
Deltaspiopsis er en slekt av biller som tilhører den artsrike underfamilien Cerambycinae i familien trebukker (Cerambycidae).
WRUL (kortbølgeradiostasjon)
WRUL i propagandakrigen
Fire dager etter Storbritannia og Frankrike erklærte krig mot Nazi-Tyskland den 7. september 1939 utpekte den føderale kommisjonen for kommunikasjon (Federal Communications Commission, FCC) kallesignalbokstavene WRUL for stasjonen. De sto for World Radio University Listeners. Ettersom radiostasjonen hadde en stor, verdensomspennende lytterskare, som jevnlig brevvekslet med stasjonen, og hadde et kraftig sendeapparat, ble stasjonen vurdert av British Security Co-ordination (BSC), en dekkorganisasjon for Storbritannias hemmelige tjenester etablert i New York City, som et verktøy for å utføre politisk krigføring på vegne av britene. Til tross for at stasjonen sendte på mange språk, var det store flertallet av sendingen på engelsk slik BSC sørget via tredjepart å skaffe finansering, oversettere, og utenlandskspråklige programledere for å framstille radioprogrammer av høy kvalitet i flere språk. BSC sørget også for materiale som kunne bli sendt, og ved 1941 hadde WRUL uten å vite det blitt et underbruk av BSC, skjønt utad var det uavhengig og var selv fast i troen på at stasjonen var det.
Fra 1939 til 1942 sendte WRUL radio til Europa og Sør-Amerika på åtte språk, men også i USA over et uformelt nettverk på over 300 radiostasjoner, inkludert WNYC i New York City. Som følge av etableringen av hva som ble OSS, ble amerikansk propaganda gitt til stasjonen, men det var ikke før USA ble med i den andre verdenskrig at BSC overga sin kontroll til amerikanerne. Som alle amerikanske kortbølgestasjoner, leide den amerikanske regjeringen i november 1942 WRUL for ytterligere krigspropaganda. WRUL fikk tillatelse til å gjenoppta delvis uavhengig radiosendinger i 1947, og full uavhengighet først i 1954.
Norsk involvering
Etter at felttoget i Norge var over kom norsk radio under kontroll av Quislings regjering og Nazi-Tyskland, som beordret alle norske handelsskip til umiddelbart å gå til tyske, italienske eller japanske havner. Norges ambassadør i Washington, Wilhelm von Munthe af Morgenstierne, var informert med dette. Han overtalte Lemmon til å la ham sende på WRUL på vegne av den frie norske regjeringen i London og tilbakekalle ordren fra de nazistiske styresmaktene i Norge. Ingen norske skip seilte til aksemaktenes havner, men søkte isteden til alliert havn.
Johan Nygaardsvolds regjering ønsket å styrke de norske sendinger fra det nøytrale USA og sendte daværende tekniker i NRK, Gunnar Nygård til USA. I Boston fikk NRK i september 1940 tilgang til å sende norske sendinger over WRUL med en daglig halvtime beregnet på sjøfolkene i den norske handelsflåten som befant seg over hele kloden. Nygård ledet sendingene sammen med Finn Lied og Karl K. Larsen under hele krigen og ble kjent som «Stemmen fra Boston». Stasjonens studio lå i Boston og de kraftige kortbølgesenderne som kunne høres i Atlanterhavet, Indiahavet og store deler av Stillehavet. Deler av de norske sendingene ble også framstilt av regjeringens informasjonskontor i New York, hvor blant annet også Sigrid Undset og Hans Olav arbeidet.
Sendingene var populære blant krigsseilerne. Sjøfolk som var innom Boston fikk anledning til å sende hilsener til sine kamerater på andre båter et eller annet sted på kloden, og den er nevnt i flere bøker om handelsflåten og konvoiseilasen, blant annet i Lise Lindbæks Tusen norske skip. Her fortelles at sjøfolk som hadde rømt fra den internerte båten, MS «Lidvard» kunne hilse og fortelle sine kamerater som forsatt befant seg innesperret i Dakar om vellykket flukt. Den er også nevnt flere ganger i Jon Michelets epos om krigsseilerne, En sjøens helt (2012).
Etterkrigstiden
I 1960 hadde WRUL sitt andre studio i New York City, og «muligens det største publikumet til noen radiostasjon i hele verden», som New York Herald Tribune skrev. Stasjonen aksepterte også de amerikanske myndighetene lot den sende hemmelige beskjeder fra eksilkubanere til Cuba. Da Cubakrisen var over ga president John F. Kennedy radiostasjonen en særskilt rosende omtale, men det ble også stasjonens siste storhetstid. I løpet av 1960- og 1970-tallet gjennomgikk radiostasjonen en katastrofal brann som satte den tilbake, og gikk gjennom flere nye eiere.
Det store mediaselskapet Metromedia kjøpte stasjonen i 1960. I juni 1962 kjøpte Educational Broadcasting Corporation (nå Bonneville International) stasjonen. Dette selskapet var eid av Jesu Kristi kirke av siste dagers hellige, mer kjent som mormonere. Den 1. juni 1966 endret WRUL sine bokstaver til WNYW som sto for Radio New York Worldwide. Den benyttet studioene i New York City og et voksent samtidsformat sammen med materiale fra ABC Radio eller CBS Radio til halvtimes eller times nyhetssendinger, og fra dets søsterstasjon WRFM. Personalet fra WRFM kunne også ha adskilte skift på WNYW. Stasjonen forsøkte å få mer kommersielle programmer, men det var få annonsører ettersom det var vanskelig å beregne lytteroppslutning for det brede geografiske området som kortbølgeradioer vanligvis dekket.
I 1970 tilbød Bonneville å selge radiostasjonen til den amerikanske regjeringen for en symbolsk betaling på 1 dollar for bruk av propagandastasjonen Voice of America, men intet salg skjedde. I 1974 greide Bonneville å selge WNYW. Kallesignalet ble overført til Fox Broadcasting Company. I 1977 hadde stasjonen flyttet fra Scituate til Okeechobee i Florida, og da var det ingenting igjen av radioens tidligere historie.
Nadija Borovska
Nadija Borovska (født 25. februar 1981) er en ukrainsk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 16 på 20 kilometer kappgang.
Rostov-Don
Rostov-Don (stiftet i 1965) er en håndballklubb fra Rostov-na-Donu i Russland, som fram til 2002 het Rostselmasj. Klubben kom på 2. plass i mesterligaen i håndball for kvinner 2018/19, etter et knepent 1-målstap for.
Marina Sudakova
Marina Vladimirovna Sudakova (Марина Владимировна Судакова (Ярцева); født Jartseva; 17. februar 1989 i Volgograd) er en russisk håndballspiller, som spiller for den russiske hovedstadsklubben og det russiske landslaget.
Karriere
Sudakova begynte å spille håndball ved håndballskolen i Volgograd. I 2004 flyttet hun til Rostov-na-Donu for å spille i den lokale klubben. Fra 2006/07 spilte hun for Russlands juniorlandslag, og på seniorlandslaget fra 2008 av. Hun er student ved Det Russiske Statlige Universitet for Handel og Næringsliv i Rostov.
Hun ble verdensmester med det russiske landslaget i 2009, og vant bronsemedalje i EM i 2008.
Hun tok gull under Sommer-OL 2016.
Neocychrus
Neocychrus er en slekt av billene i delgruppen (underfamilien) jordløpere (Carabinae) i familiegruppen løpebiller. Ingen arter er registret fra Norge.
Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster. Hodet er langstrakt framover. Palpenes endeledd er hos hannene tydelig økseformet.
Systematisk inndeling
Systematikken følger Carabidae of the World
Odd Bergfald
Odd Martin Bergfald (1916–1992) var en norsk jurist og journalist, kjent som kriminalreporter i Aftenposten.
Etter artium ved Fredrikstad høiere almenskole i 1938 begynte Bergfald jusstudier i Oslo. Han ble arrestert da okkupasjonsmakten stengte Universitetet i Oslo i 1943, og ble sendt i den tyske konsentrasjonsleiren Buchenwald. Hjemme i Norge etter krigen tok han juridikum i 1946 og fikk advokatbevilling i 1947. Fra 1946 arbeidet Bergfald som politifullmektig ved Oslo politikammer, i all hovedsak med landssviksaker.
Aftenposten-redaktør Einar Diesen hentet Bergfald i 1951, for å bygge opp avisens rettsavdeling. Her ble han frem til han gikk av med pensjon i 1983, de siste 15 år som redaksjonssekretær og leder av Aftenpostens kriminalredaksjon. Som kriminalreporter var han blant annet kjent for dekningen av saken mot Gestapo-sjefen i Norge, Hellmuth Reinhard. Bergfalds engasjement i Reinhard-saken resulterte i boken Hellmuth Reinhard – soldat eller morder (1967).
Bergfald ble tildelt Den Norske Advokatforenings journalistpris i 1969.
Edinburgh Napier University
Edinburgh Napier University er et offentlig universitet i Skottlands hovedstad Edinburgh. Den har 17 000 studenter, hvorav mer enn 4 000 er internasjonale, fra over 100 land. I studieåret 2013/2014 var det registrert 62 studenter fra Norge.
Universitetet er spredt over flere campuser i byen Edinburgh. De viktigste er Craiglockhart, Craighouse, Merchiston og Sighthill.
Historie
Navnet stammer fra matematikeren John Napier, oppfinner av logaritmer. Huset han vokste opp i, Merchiston Tower, er en del av universitetets Campus i Merchiston. Bygget var setet til Clan Napier.
Napier Technical College ble grunnlagt i 1964. I 1986 ble navnet endret til Napier Polytechnics. Etter flere sammenslåinger fikk Napier status som universitet i 1992, og i 2009 ble navnet Edinburgh Napier University fastsatt.
Grytfjorden
Grytfjorden er den innerste delen av Skråfjorden i Åfjord kommune i Trøndelag. Fjorden strekker seg 2,5 kilometer nordøstover til Imsen i bunnen av fjorden. Fjorden har innløp ved Humstadsundet og bruket Humstad i sør. Sundet er bare litt over 100 meter bredt.
Fylkesvei 723 går på begge sider av fjorden.
Edinburgh Napier University
Undervisningen
De tre viktigste fakultetene er:
Rektoren er Dame Joan Springer.
Rangeringer
Edinburgh Napier University ble rangert som nummer 92 av 126 britiske universiteter på Complete University Guides liste for 2016 og som nummer 64 av 119 britiske universiteter på The Guardians 2016-liste.
Edinburgh Napier University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
Medaljen for FNs fredsbevarere
Medaljen for FNs fredsbevarere (irsk: An Bonn Chosantóirí Síochána na Náisiún Aontaithe, engelsk: The United Nations Peacekeepers Medal) er en irsk medalje innstiftet i 1989 for deltagelse i fredsbevarende styrker organisert av FN. Den tildeles av Irlands forsvarsminister. Medaljen tildeles personer som tjenestegjør eller har tjenestegjort i Irlands forsvar og som er kvalifisert til en av versjonene av FN-medaljen. Personer som dør i FN-tjeneste tildeles medaljen posthumt uavhengig av tjenestetid.
Utforming
Medaljen for FNs fredsbevarere i forniklet messing og er 35 mm i diameter. Den har som motiv en kvinnefigur, «Eire», som står i et kystlandskap og slipper løs en due med en olivenkvist i nebbet. Tre gjess ses mot horisonten. På revers står «NA NAISIUN AONTAITHE» i en bue øverst og «UNITED NATIONS» i en bue nederst og med ordene «DON TSÍOCAIN» over «FOR PEACE» i midten. Innskriftene på irsk er i «gælisk» skifttype.
Medaljen er opphengt i et opprett, rektangulært medaljebånd i fargene grønt, hvitt og oransje, hentet fra Irlands flagg, med FNs lyseblå farge i midten.
Tjenestemedaljen
Tjenestemedaljen (irsk: An Bonn Seirbhíse, engelsk: The Service Medal) er en irsk medalje innstiftet i 1944 som belønning for lang tjeneste. Den tildeles av Irlands forsvarsminister. Medaljen kan tildeles offiserer, befal og menige i alle deler av Irlands forsvar, inkludert sanitetstjenesten og feltprestkorpset.
Utforming
Tjenestemedaljen er i bronse og har en diameter på 38 mm. Den har som motiv en kvinnefigur, «Eire», som plasserer en laurbærkrans på hodet til en soldat som kneler foran henne. Motivet er omgitt av innskriften «AN BONN SEIRḂÍSE» i «gælisk» skifttype på venstre side og en laurbærgren på høyre side. Reversen har «THE SERVICE MEDAL» omkring et slett midtfelt der det er plass til mottagerens rullenummer, initialer og etternavn.
Cecilie Risøe
Cecilie Risøe (født 13. august 1952) er en norsk lege, dr.med. og kardiolog, tidligere formann i Norsk Cardiologisk Selskap (fra 2005 til 2009) og nå leder for Det norske råd for hjerte- og karsykdommer siden 2011. Hun er overlege ved kardiologisk avdeling ved Oslo universitetssykehus, Rikshospitalet. Hun var sentralstyremedlem i Den norske lægeforening (fra 2008 til 2013) og medlem av redaksjonskomiteen i Tidsskrift for Den norske lægeforening. . Hun ble cand.med. i 1980 og dr.med. i 1991, begge ved Universitetet i Oslo.
Los Angeles Wolves
Los Angeles Wolves var et amerikansk profesjonelt fotballag, eid av Jack Kent Cooke, som spilte i to sesonger på 1960-tallet. I 1967 spilte de i United Soccer Association, som de vant, og i 1968 var de grunnleggere av North American Soccer League. Los Angeles Wolves ble oppløst allerede i 1968. Hjemmebanen var Rose Bowl Stadium.
Kjente spillere som har spilt for klubben er blant andre Derek Dougan, Peter Knowles, Mike Bailey, Alun Evans, Graham Hawkins, Tony Knapp, Dave Wagstaffe, Terry Wharton og Ray Wood. Også nordmannen Leif Dag Werneid spilte for «Wolves», hvor han i 1968 spilte 21 kamper og noterte seg for fire mål.
Lindiwe Sisulu
Lindiwe Nonceba Sisulu (født 10. mai 1954) er en sørafrikansk politiker.
Marcel Duval
J. Marcel Duval (født i Baie-Saint-Paul i Quebec) er en pensjonert kanadisk generalløytnant i luftforsvaret.
Lindiwe Sisulu
Hun er datter av Walter Sisulu og Albertina Sisulu.
Marcel Duval
Duval gikk i 1975 inn i Canadas luftforsvar, der han ble helikopterflyger. I 1989 tok han eksamen ved Command and Staff College og gikk i 1995 ut fra U.S. Air Force Air War College.
Toni Martinez
Antonio «Toni» Martínez López (født 30. juni 1997) er en spansk fotballspiller som spiller for den portugisiske klubben FC Porto.
Marcel Duval
I tillegg til tjeneste i Canadas forsvar, har Duval også deltatt i fredsbevarende tjeneste for FN. I 1992 tjenestegjorde han ved Department of Peacekeeping Operations i FNs hovedkvarter i New York. Etter at han i 1995 ble sjef for 408th Tactical Helicopter Squadron, som er basert i Edmonton i Alberta, deltok han med denne avdelingen i FN-tjeneste for UNMIH i Haiti. Fra 1997 til 1998 deltok Duval i Multinational Force and Observers i Egypt og var samtidig sjef for den canadiske kontingenten der.
Lindiwe Sisulu
Hun har en master of arts-grad i historie fra University of York. Temaet for hovedoppgaven var «Women at Work and Liberation Struggle in South Africa».
Marcel Duval
Duval ble i 2007 sjef for 1 Canadian Air Division/Canadian NORAD Region (CANR) og var fra 2009 til 2011 nestkommanderende i North American Aerospace Defense Command.
Toni Martinez
Den 22. april 2016 skrev han under treårskontrakt med den engelske klubben.
Lindiwe Sisulu
Hun var arrestert for politisk aktivitet i 1975 til 1976 og drev senere med undergrunnsarbeid en periode. I 1980-årene hadde hun hovedsakelig forskjellige undervisningsposisjoner innen historie i Swaziland og andre afrikanske land.
George Conrad Westervelt
George Conrad Westervelt (30. desember 1879 – 15. mars 1956) var en U.S. Navy ingeniør som opprettet selskapet "Pacific Aero Produkter Co.", sammen med William Boeing. Westervelt forlot selskapet i 1916 og Boeing endret selskapets navn til Boeing-Aeroplane Company årer etter.
Lindiwe Sisulu
Hun returnerte til Sør-Afrika i 1990 og begynte å jobbe for Jacob Zuma og hadde senere andre stillinger innen administrasjon og politikk. Hun har vært medlem av det sørafrikanske parlamentet siden 1994. Hun ble boligminister i 2004, deretter forsvarsminister (2009-2012), minister for offentlig service og administrasjon (2012-2014) og såkalt Minister of Human Settlements (fra 2014).
George Conrad Westervelt
George Conrad Westervelt ble født i Corpus Christi, Texas til GW Westervelt og Ida Firenze DeRyee (DuRy) Westervelt. Han gjennomførte Corpus Christi Grammar School og Texas Military  Institute, San Antonio, Texas.
Marcel Duval
I 2009 ble Duval utnevnt til kommandør av Order of Military Merit.
George Conrad Westervelt
Maritim karriere
Westervelt var utdannet ved the United States Naval Academy og Massachusetts Institute of Technology i maritim engineering. Til 1916 Westervelt var stasjonert på vestkysten av Usa. I 1916 ble han overført til østkysten og ledet Naval Aircraft Factory i Philadelphia fra 1921 til 1927. Westervelt pensjonert fra USN med rang av Kaptein.
Luftfartskarriere
I løpet av sin karriere i marinen Westervelt var også involvert i marinens luftfart. Westervelt ble venner med Boeing og jobbet med ham på sjøfly, og hjelpe co-fant det som skulle bli The Boeing Company. Han forlot Pacific Aero Products etter 1916 etter å ha blitt overført til øst-kysten av USN. Etter sin avgang fra USN Westervelt sluttet Curtiss Aeroplane and Motor Company til å arbeide på Curtiss NC flyte fly og ble senere visepresident med Curtiss-Wright. Fra 1930 til 1931 Westervelt dro til Kina for å hjelpe til med China National Aviation Corporation.
Personlig
Westervelt var gift med Rieta Brabham Langhorne fra Lynchburg, Virginia, desember 20, 1927, og hadde to døtre, Sally Cary og Effie Eda. Han pensjonerte seg fra Curtiss-Wright og døde i Florida i 1956
Westervelt ble begravet med militære æresbevisninger på Æresgravlunden i Arlington i Washington, DC.
Friedrich Seyler
Friedrich Seyler (født 13. desember 1642 i Basel i Sveits, død 31. januar 1708 samme sted), også skrevet Friedrich Seiler, var en sveitsisk kalvinistisk prest og teolog fra Basel.
Bakgrunn
Friedrich Seyler var sønn av magister Friedrich Seyler (1603–1676), rektor for gymnaset i Basel og tidligere sogneprest i kantonen St. Gallen. Han ble gift i 1672 med Elisabeth Socin, datter av dommer og rådsherre i Basel samt gesandt til det franske hoff Abel Socin og Maria Hummel. De var foreldre til dr.theol. og sogneprest i Liestal Abel Seyler (1684–1767) og besteforeldre til den berømte teaterdirektøren Abel Seyler.
Kalvinistisk pastor
Han studerte filosofi og teologi ved Universität Basel fra 1656, ble magister i 1660 og ble ordinert som kalvinistisk prest i 1665. Han reiste i noen år rundt i Frankrike, Flandern, Holland og Tyskland.
Etter at han kom tilbake til Basel var han privatlærer i teologi frem til han ble slottsprest i Blotzheim i 1669, en stilling han hadde til 1671. Han var diakon ved St. Theodorskirken i Basel 1671–1690 og ved St. Peterskirken samme sted 1690–1704. Fra 1704 til sin død var han sogneprest ved St. Peterskirken.
Han er særlig kjent for Anabaptista larvatus, et omfattende kritisk verk om anabaptisme. Den første delen av verket behandler anabaptistenes historie, tydelig inspirert av Heinrich Bullinger og Johann Heinrich Ottius. Den andre «dogmatiske del» er et forsvar for de læresetninger som anabaptistene kritiserte, sett fra et kalvinistisk ståsted. Han utgav også diverse andre skrifter og en rekke prekener har blitt trykt.
Agitpop
Agitpop var et dansk, sosialistisk musikk- og kunstnerkollektiv, aktive på 1970-tallet.
Agitpop oppsto i 1971 da man jobbet med LP-en Den første maj. Blant de mest sentrale i gruppen var musikerne Benny Holst og Arne Würgler, tekstforfatteren Jesper Jensen og dramatikeren Per Schultz.
Agitpop-platene var utstyrt med tekster og besifring, ment for bruk og allsang ved arrangementer. Gruppen var blant annet tilknyttet den danske Folkebevægelsen mod EF. Midt på 1970-tallet var de også engasjert som sangskrivere i forbindelse med streiker og fagforeningsaktivitet.
Blant deres mest kjente låter var «Røde Wilfred» og «Folketings-boogie-woogie».
Stefan Forssén
Eric Anders Stefan Forssén (født 10. oktober 1943) er en svensk komponist og jazzpianist. Med septetten Ânglaspel mottok han svensk Grammy i 1991 for CD Zigidap. Han er virksom i Göteborg og skriver i ulike genre – sanger og låter, for strykekvartetten STRÅF, for opera, og han har arrangert en anseelig mengde korverk. For utgivelsen Änglaspel (1982 Änglaspel, Caprice) mottoks "1982-års Jazz-i-Sverige-produktion.
Kunståret 1944
Kunståret 1944 er en oversikt over hendelser, fødte og avdøde kunstnerpersonligheter i 1944.
Hendelser
|| bildekunstner som særlig arbeider med tekstilkunst || align=center| || align=center| - ||
Statsforvalterens fellestjenester
Statsforvalterens fellestjenester (STAF) er et forvaltningsorgan etablert 1. januar 2019 som Fylkesmennenes fellesadministrasjon (FMFA). Forvaltningsorganet overtok ansvaret for oppgaver som tidligere ble gjort av fylkesmannsembetene selv og til dels også av Kommunal- og distriktssdepartementet. STAF har 210 ansatte.
Neoxoplus
Neoxoplus er en slekt av biller som tilhører den artsrike underfamilien Cerambycinae i familien trebukker (Cerambycidae).
Statsforvalterens fellestjenester
Statsforvalterens fellestjenester har ansvaret for statsforvalterembetenes innkjøp, IKT, informasjonssikkerhet og dokumentforvaltning. Forvaltningsorganet er underlagt Kommunal- og distriktsdepartementet og har kontorsted samlokalisert med statsforvalterembetene. Statsforvalternes fellesadministrasjon ledes fra Arendal, med Margot Telnes som direktør.
Neoxoplus
Utseende
Middelsstore, avlange, matt røde og svarte trebukker. Antennene er tynne og lengre enn kroppen, i alle fall hos hannene. Pronotum er bredere enn langt, rundet med en tann på hver side. Dekkvingene er jevnbrede, beina tynne.
Pål Halvorsen
Pål Halvorsen (født 26. desember 1971) er en norsk informatiker og forsker, og er professor ved Simula Metropolitan Center for Digital Engineering (SimulaMet) og Institutt for informasjonsteknologi ved Oslomet – storbyuniversitetet. Halvorsen er også professor II ved DIS Digital infrastruktur og sikkerhet ved Universitetet i Oslo (UiO).
Neoxoplus
Utbredelse
Slekten er utbredt i California og Baja California.
Pål Halvorsen
Halvorsens forskning har særlig beskjeftiget seg med distribuerte multimediasystemer og videostrømming, samt utvikling av maskinlæringsmodeller for optimalisering av medisinske undersøkelser og idrettsprestasjoner.
Utdanning og yrkeskarriere
Halvorsen har doktorgrad i informatikk fra Universitetet i Oslo. Doktoravhandlingen hadde tittelen Improving I/O Performance of Multimedia Servers og ble publisert i 2001. I perioden 2002-2019 var han ansatt ved UiO som førsteamanuensis og senere professor. Fra 2006 og til 2017 arbeidet Halvorsen også som henholdsvis forsker og professor ved Simula Research Laboratory, før han så ble tilsatt som forsker og professor ved SimulaMet. Siden 2019, har han vært tilsatt ved SimulaMet som forsker, avdelingssjef og forsknings-professor, som professor ved OsloMet og som professor II ved Universitetet i Oslo.
Vitenskapelige publikasjoner i utvalg
En fullstendig liste over Halvorsens publikasjoner finnes på OsloMets ansattside eller på hans hjemmeside hos Simula.
Ric Battellino
Ricardo Battellino (født 7. juli 1951 i Italia ) er en italiensk økonom, som var visesentralbanksjef (Deputy Governor) i Reserve Bank of Australia, under sentralbanksjef Glenn Stevens fra februar 2007 til han pensjonerte seg i 2012. I tillegg til stillingen som visesentralbanksjef var han visestyreformann i sentralbankens styre, og formann for Risikostyringskomiteen.
Battellino ble født i Italia, men migrerte til Australia sammen med sine foreldre, og vokste opp i Queensland. Han har en honours degree i økonomi fra The University of Queensland. Han var også Sloan Fellow ved London Business School i 1981 og 1982.
Han begynte i sentralbanken i 1973, og hadde ulike stillinger innen forskningsavdelingen og innlandsavdelingen (Domestic Markets Department). I 1979 ble han leder for innlandsavdelingen, og i 1981 ble han leder for utlandsavdelingen (International Department). Fra 1994 og fram til han ble visesentralbanksjef i 2007 var han leder for Financial Markets.
Han har to barn, og bor i Pymble, en forstad til Sydney.
I februar 2012 overtok Philip Lowe hans stilling som visesentralbanksjef i Reserve Bank of Australia.
Halfdan Lehmann
Halfdan Lehmann (født 26. juni 1825, død 1908) var en norsk embetsmann og statsråd. Han var statssekretær fra 18. oktober 1879 til 1. februar 1906. Han leda Kirke- og undervisningsdepartementet («tilforordna sjef») fra 16. til 26. september 1881 og var konstituert statsråd i Marinedepartementet fra 21. mars til 3. mai 1884 og i Kirke- og undervisningsdepartementet fra 29. mars til 3. april samme år.
Lehmann blei cand.jur. i 1851 og fikk samme år stilling som kopist i Kirkedepartementet. Han fikk etter hvert høyere stillinger og blei ekspedisjonssekretær i 1858. I september 1874 blei han utnevnt til borgermester i Christianssand. Høsten 1879 var han så tilbake i departementet, nå som statssekretær, et embete han hadde fram til 1906, med unntak av korte perioder som fungerende statsråd.
I 1854 var Lehmann formann i Det norske Studentersamfund. I 1866 blei han utnevnt til ridder av St. Olavs Orden.
Agence française de développement
Agence française de développement (AFD, norsk: Det franske utviklingsbyrået) er en fransk, statlig finansierings- og utviklingsinstitusjon. Det er aktiv i 90 land.
AFD har hovedkontor i Paris og et kontor i Marseille. Det har 70 kontorer utenfor europeisk Frankrike. I tillegg til engasjement i andre land, er AFD også aktiv i franske oversjøiske besittelser, både i oversjøiske departementer og i oversjøiske samfunn.
I desember 2021, opprettet under navnet Caisse centrale de la France libre i 1941, kunne den offentlige finansinstitusjonen endre navn igjen i løpet av de kommende månedene, 80 år etter lanseringen. Eller et prosjekt i refleksjonsprosess, som også inkluderer en overhaling av driften og utviklingspolitikken, som "fremstår som uegnet i forhold til vår erfaring", ifølge direktøren Rémy Rioux.
Politisk ordfører
Politisk ordfører er et begrep i dansk politikk, og betegner et medlem av en parlamentarisk forsamling som er utpekt til å fremføre et partis politikk, særlig i overordnede debatter. I Folketinget har alle partiene politiske ordførere, som har en mer utadrettet funksjon enn gruppeformennene. Disse rollene kan være sammenfallende, men er oftest fordelt på to forskjellige personer. Partiene utpeker også ordførere (talsmenn) på spesifikke saksområder.
Grammymuseet
Grammymuseet (GRAMMY Museum) er et interaktivt museum tilegnet historien til vinnere av Grammyprisen. Museueet søker å inspirere besøkende til å lære mer om musikalske sjangere og historien ved hjelp av interaktive dataskjermer, video og individuelle plasser som den besøkende kan bruke. Museet har også en rik samling av historisk musikk, gjenstander, inklusive kostymer og instrumenter fra vinnere av Grammyprisen, slike som håndskrevne tekster, plater og audio/video opptak.
Historie
Grammy Museum ligger i sentrum av Los Angeles, Det ble åpnet i desember 2008 som samnenfalt med Grammyprisens 50-årsjubileum. Museet er på fire etasjer, omfatter historisk musikk, gjenstander, plasser hvor den besøkene kan benytte interaktive instrumenter og avspillinger, samt et teater med plass til 200 tilhørere, "Clive Davis Theater".
Siden åpningen har Grammymuseet presentert godt over 300 programmer og har inspirert tusener av elever ved de lokale skoler.
Abscisinsyre
Abscisinsyre (ABA) er et plantehormon som regulerer frøutvikling, frøhvile, spalteåpninger, toleranse for tørking og ledningsevne i xylemet (ledningsvev). ABA fungerer som et stresshormon, og man finner økte forekomster for eksempel ved tørke. Økte nivåer av ABA fører til at spalteåpningene lukker seg, og planten kan dermed spare på vannet som brukes til fotosyntese. Dette er en reaksjon som ellers skjer om natten. På dagtid går nivå av ABA ned og spalteåpningene åpner seg. Planten kan da bedrive transpirasjon.
Be-Bop-a-Lula
«Be-Bop-A-Lula» er en rock and roll-sang skrevet og først innspilt av Gene Vincent and His Blue Caps. Musikkmagasinet Rolling Stone rangerte songen på 102.-plass over de 500 største sangane gjennom tidene. Sangen er kreditert til Gene Vincent og mangaren hans Bill «Sheriff Tex» Davis.
Sangen kom til i 1955 da Vincent kom seg etter ei motorsykkelulykke. Frasen, eller lignende uttrykk, ble mye benyttet i jazz-miljøer i 1940-åra, og ga navn til en jazz-stil som het bebop.
Tilig i 1956 spilte Gene Vincent inn sangen på et radioshow i Norfolk Virginia, og sendte en demoutgave til Capitol Records. Capitol inviterte Gene Vincent til å spele inn sangen i Nashville den 4. mai 1956. Bandet bestod av Cliff Gallup (sologitar), «Wee» Willie Williams (rytmegitar), «Jumpin'» Jack Neal (kontrabass) og Dickie «Be Bop» Harrell (trommer).
Sangen ble gitt ut i juni 1956 på Capitol Records og solgte raskt i mange eksemplarer. I april 1957 rapporterte plateselskapet at det var solgt over 2 millioner eksemplarer av singelen. Sangen nådde 7.-plass på Billboard-lista.
Wendis Mejias Viloria
Wendis Mejias Viloria (født 14. april 2001) er en venezuelansk funksjonshemmet friidrettsutøver, som konkurrerer i klasse F34, som er en klasse for sittende utøvere i friidrett.
Cæsar Læsar Boeck
Cæsar Læsar Boeck (født 13. mai 1766, død 16. januar 1832) var en dansk-norsk offiser, kjøpmann og stortingsmann fra Fredericia i Danmark. Han var far til Carl Wilhelm Boeck og Christian Boeck.
Boeck var løytnant i artilleriet, og ble senere kaptein. Han åpnet grossistforretning i Kragerø, før han ble overførster ved Kongsberg sølvverk. Senere var han kjøpmann i Christiania.
Haldis Tjernsberg
Haldis Tjernsberg (født 12. juli 1903 i Sande i Vestfold, død 4. april 1972) var en norsk politiker for Arbeiderpartiet. Hun representerte Hedmark på Stortinget i flere perioder.
Tjernsberg var varamedlem av Vinger kommunestyre 1946–47. Hun var nestformann i Arbeiderpartiets kvinnesekretariat 1963–65.
Hun ledet Vinger sykepleierforening i seksten år.
Calderia
Calderia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En nokså stor (20-27 millimeter), blank, mørkbrun trebukk, oversiden glatt og hårløs. Antennene er lengre enn kroppen, det tredje leddet er tett kledt med oppstående, brune hår (flaskekost-lignende). Hodet er firkantet, nokså lite. Pronotum er sylindrisk, med to smale, lyse lengdestriper. Dekkvingene er nesten jevnbrede med markerte "skuldre". Beina er rødbrune med klubbeformede lår.
Levevis
Som de fleste andre trebukker borer larvene i ved.
Utbredelse
Arten lever i Australia (Queensland).
Systematisk inndeling
Slekten har ikke blitt plassert i noen stamme innen Cerambycinae.
Eleonora Giorgi
Eleonora Giorgi representerte Italia under Sommer-OL 2020 i Tokyo, der hun ble nummer 52 på 20 kilometer kappgang.
Xundian Hui Yi
Xundian Hui Yi (kinesisk: 寻甸回族彝族自治县, pinyin: Xúndiàn Huízú Yízú zìzhìxiàn) er et autonomt fylke byprovinsen Kunming i provinsen Yunnan i Kina.
Xundian har et areal på 3.966 km² og talte 486,447 innbyggere i 1999.
Administrative enheter
Storkommuner: Kommuner:
Zemar
Zemar (Bibelsk hebraisk: צֻמֻר, Tzumur; egyptisk: Smr; akkadisk: Sumuru, Simirra) var en fønikisk by i det som nå er Syria. Zemar var et viktig handelssenter.
Av Maurice Dunand og N. Salisby ble byen knyttet til det arkeologiske funnsted Tell Kazel i 1957.
A Cry in the Wild
A Cry in the Wild er en amerikansk film fra 1990, regissert av Mark Griffiths.
Handling
Brian Robeson og moren hans mottar en pakke i posten. Moren gir pakken senere til Brian, og på flyplassen avslører hun at pakken faktisk inneholder en øks.
Copa América 1953
Copa América 1953 eller Campeonato Sudamericano de Fútbol 1953 (portugisisk: Campeonato Sul-Americano de Futebol de 1953) var den 22. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Lima, Peru, fra 22. februar til 1. april 1953.
Cyrano de Bergerac (1990)
Cyrano de Bergerac er en fransk film fra 1990, regissert av Jean-Paul Rappeneau.
Handling
Den berømte poeten Cyrano de Bergerac er forelsket i sin kusine Roxane. Men han er veldig selvbevisst og har aldri uttrykt sin kjærlighet til henne, fordi den store nesen hans undergraver selvtilliten hans.
Men snart oppdager han en måte å uttrykke sin kjærlighet til henne på, mer indirekte.
Masumi Fuchise
Masumi Fuchise (født 2. september 1986) er en japansk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 11 på 20 kilometer kappgang.
Dijana Radojević
Dijana Radojević (født 2. april 1990 i Jagodina) er en serbisk håndballspiller, som spiller for den rumenske klubben og det serbiske landslaget.
Radojević fikk sin mesterskapsdebut under Håndball-EM 2014 og fikk fornyet tillit under Håndball-VM 2015.
Gmünd (Niederösterreich)
Gmünd er en by i det nordvestlige av Waldviertel i Niederösterreich. Den er administrasjonssted i Bezirk Gmünd. Den ligger langs elva Lužnice som også markerer grensen til Tsjekkia. På andre siden av elva ligger den tsjekkiske byen České Velenice, og før Tsjekkoslovakia ble opprettet i 1918 var disse to byene en sammenhengende by. Ved Saint-Germain-traktaten ble grensen satt i elven, og jernbanestasjonen langs Franz Josef-banen ble innlemmet i den tsjekkoslovakiske byen.
Snatam Kaur
Snatam Kaur Khalsa (panjabi: ਸਨਾਤਮ ਕੌਰ ਖ਼ਾਲਸਾ, født 1972 i Trinidad, Las Animas County, Colorado) er en sanger og sangkomponist fra USA, som fremfører hengiven indisk musikk kalt kirtan og som turnerer verden rundt som en fredsaktivist. Navnet «Kaur» betyr «prinsesse» og deles av alle kvinnelige sikher.
Morsmelkerstatning
Morsmelkerstatning er et næringsmiddelprodukt som anvendes for å erstatte eller komplettere amming av spedbarn. Den søker å etterligne morens morsmelk.
Morsmelkerstatning finnes som pulver eller væske, som enten er ferdigblandet eller må spes ut med vann.
Morkafjorden
Morkafjorden er en fjordarm av Skråfjorden i Åfjord kommune i Trøndelag. Fjorden starter ved Tørrhoggøyene i sør og ligger på nordsiden av Markanes. Den strekker seg 4,5 kilometer nordøstover til Morkestrand i bunnen av fjorden.
Grendene Morka, som den er oppkalt etter, og Kvenndalen, ligger på nordvestsiden. Midt i fjorden ligger Kvenndalsholmen, som danner to smale sund på hver sin side inn til den indre delen av fjorden. Fjorden grenser til Eidsfjorden i sørøst, som han går parallelt til.
Fylkesvei 723 går langs nordvestsiden av fjorden.
Arne Würgler
Arne Würgler (født 30. oktober 1943 i København) er en dansk musiker og organisasjonsmann, politisk engasjert for Enhedslisten. Han er best kjent for sitt musikalske samarbeid med Benny Holst.
Würgler har gjort seg bemerket som vokalist, sangskriver, gitarist og bassist. Han var med å stifte Danske Jazz, Beat og Folkemusikautorer (DJBFA), der han var formann fra 1973 til 2007. Han var også formann for den danske opphavsrettsorganisasjonen Koda i periodene 1989–1991, 1995–1997 og 2001–2003.
Würgler stilte som kandidat til Folketinget for Enhedslisten ved valgene i 1989 og 1994. Samme år var han også kandidat for Folkebevægelsen mod EU ved valgene til Europaparlamentet.